דבורים הן שדכניות קטנות מאוד עסוקות.
עוזרות בכל מובן של המילה.
אתם מבינים, הצד של הדבורים בכל העניין של הציפורים הדבורים
הוא לעזור לצמחים למצוא בני זוג ולהתרבות.
בעבודה שלהן כמאביקות,
דבורים הן חלק אינטגרלי ביצור
של כמעט 1/3 מהאוכל שאנחנו אוכלים.
והדבורים האלו,
שעוזרות במסירות לצמחים בודדים לעשות סקס,
לא לבד.
אלא הן חלק מרשת מאוד מורכבת
של יצורים שדכנים,
שחיוניים להאבקה של מערכות טבעיות ויבולים.
צמחים בהרבה מערכות טבעיות צריכים עזרה לעשות סקס.
כמו הרבה מאיתנו, הם עסוקים מדי במציאת יחסים.
יש להם יותר מדי פוטוסינטזה לעשות,
והם לא יכולים למצוא את הזמן לפתח רגליים
וללכת לבר פנויים.
המקומות האלה נקראים שוקי בשר מסיבה מסויימת,
מפני שצמחים לא יכולים ללכת.
אז הם צריכים מאביקים שדכנים
להעביר את גרגרי האבקנים שלהם
לפרחים מאותו מין של צמח,
והם משלמים למאביקים האלה באוכל.
היום, בסביבות 170,000 מיני צמחים
מקבלים שרותי האבקה
מיותר מ 200,000 מיני מאביקים.
מאביקים כוללים הרבה סוגים של דבורים,
פרפרים, עשים, זבובים, צרעות, חיפושיות, אפילו ציפורים ועטלפים,
שיחד עוזרים להאביק הרבה מינים של עצים,
שיחים וצמחים פורחים אחרים.
בתמורה, צמחים פורחים הם שפע מגוון של מקורות אוכל למאביקים.
לדוגמה, תיעודי מאובנים מציעים
שדבורים התפתחו מצרעות שוויתרו על צייד
אחרי שהן רכשו את הטעם לנקטר.
רשתות מאביקי צמחים נמצאות בכל מקום.
אקולוגים מתעדים את הרשתות האלו בשדה
על ידי צפייה באיזה מאביקים מבקרים איזה צמחים,
או על ידי ניתוח הזהות של האבקנים על הגוף שלהם.
רשתות, שנרשמות בדרך זו,
מכילות בין 20 ל 800 מינים.
הרשתות האלו מראות מבנה חוזר, או ארכיטקטורה.
מאביקים מתקשרים עם צמחים בדרך מאוד הטרוגנית.
רוב הצמחים הם מתמחים,
יש להם רק משדך אחד או מעטים.
בינתיים, רק כמה צמחים כלליים
שוכרים צוות מגוון של שדכנים,
מקבלים ביקורים כמעט מכל המאביקים ברשת.
אותו הדבר קורה עם המאביקים.
רובם מתמחים, שאוספים אוכל רק מכמה מיני צמחים,
בעוד כמה מאביקים, כולל הדבורה בדרך כלל,
הם מאביקים כלליים, אוכלים בקדחתנות ומשדכים עבור
כמעט כל מיני הצמחים במערכת ההיא.
מה שמעניין זה שספציפים וכלליים
גם בין מיני הצמחים והמאביקים,
מסדרים את עצמם בתבנית מסויימת.
רוב רשתות המאבקים, עליהן יש לנו מידע, מקוננות.
ברשת מקוננת, מומחים נוטים לתקשר יותר
עם מאביקים כלליים ממומחים אחרים.
זה בגלל שאם אתם צמחים מתמחים,
והשדכנים היחידים שלהם גם מתמחים בכם
כמקור האוכל היחידי,
שנייכם פגיעים יותר להכחדה.
אז, טוב לכם יותר להתמחות במאביקים כלליים
שיש להם מקורות מזון אחרים
כדי להבטיח קיום בשנים רעות.
אותו הדבר נכון אם אתם מאביקים מתמחים.
טוב לכם יותר בטווח הארוך
להתמחות בצמחים כלליים
שמואבקים על ידי מינים אחרים
בזמנים שאתם לא בסביבה לעזור.
לבסוף, בנוסף לקינון,
הרשתות בדרך כלל מודולריות.
זה אומר שהמינים ברשת
מקובצים לקבוצות של צמחים וחיות
שמתקשרים יותר אחד עם השני
מעם מינים אחרים בקבוצות אחרות.
חשבו עליהם כמו קליקות חברתיות.
צמח או מאביק שמת
ישפיע על המינים בקבוצה,
אבל ההשפעות האלו יהיו פחות חמורות על שאר הרשת.
למה כל זה חשוב?
מפני שמבני רשתות מאביקי צמחים משפיעים על היציבות של מערכות טבעיות.
חלוקה הטרוגנית, קינון ומודולריות
מאפשרים לרשתות למנוע טוב יותר ולהגיב להכחדות.
זה חיוני מפני שהטבע לעולם לא סטטי.
כמה מינים אולי לא מופיעים כל שנה,
צמחים פורחים בזמנים שונים.
מאביקים מתבגרים בתזמונים שונים.
מאביקים כלליים חייבים להתאים את ההעדפות שלהם
כתלות במי פורח מתי.
אז מעונת פריחה אחת לאחרת,
המשתתפים והתבניות של שידוכים
יכולים להשתנות דרסטית.
עם כל המשתנים האלה,
אתם יכולים להבין את החשיבות של מאביקים כלליים,
כמו דבורים, ליציבות לא רק של היבולים,
אלא של כל רשת הצמחים והמאביקים
שאנחנו רואים בטבע, ומסתמכים עליהם למחיה.
בפעם הבאה שאתם רואים דבורה עפה,
זכרו שהיא שייכת לרשת מורכבת של שדכנים
שקריטית לחיי האהבה של הצמחים סביבכם.